Wolfgang Amadeus Mozart

Wolfgang Amadeus Mozart (naixito como Johannes Chrysostomus Wolfgangus Theophilus Mozart,Pronunciato en alemán: . O suyo nombre fue adaptato a distintos idiomas por lo que ye conoixito tamién baixo diferents versions. Salzburgo, Austria, 1756 - †Viena, id. 1791) estió un compositor y pianista austriaco (encara que por ixas envueltas a ciudat de Salzburgo yera un arcebispato independient en o Sacro Imperio Romano Chermanico), mayestro d'o Clasicismo, considerato como un d'os musicos mas influyents y destacatos d'a historia.

A obra de Mozart abraca toz os cheneros musicals d'a suya epoca y ye formata por mas de seiscientas creyacions, a mayoría reconoixitas como obras mayestras d'a musica simfonica, concertante, de cambra, ta piano, operistica y coral, logrando una popularidat y difusión universals.

Dende a suya nineza en Salzburgo, Mozart amostró una capacidat prodichiosa en o dominio d'instrumentos de teclato y d'o vriolín. Con nomás cinco anyos feitos ya componeba obras musicals y as suyas interpretacions yeran admiratas por l'aristocracia y reyaleza europea. A os decisiet anyos fue achustato como musico en a cort de Salzburgo, pero luego s'estimó mas de viachar en busca d'una millor posición, siempre fendo sobrebuenas composicions. Mientres a suya vesita a Viena en 1781, dimpués d'estar feito fuera d'o suyo treballo en a cort, decidió d'instalar-se en ista ciudat a on que estió famoso mientres a resta d'a suya vida, atamas de pasar por situacions financieras difícils. En os suyos zaguers anyos, composó muitas d'as suyas sinfonías, conciertos y operas mas conoixitas, asinas como o suyo Réquiem. A causa d'a suya temprana muerte ha estau siempre obchecto de debate.

 Obras 
 As vodas de Fígaro (conchuntament a Lorenzo Da Ponte).
 Così fan tutte (conchuntament a Lorenzo Da Ponte).
 Don Juan (conchuntament a Lorenzo Da Ponte).
 A flauta machica (conchuntament a Emanuel Schikaneder).

 Referencias 

 Se veiga tamién 
 Cancions con musica de Wolfgang Amadeus Mozart.

 Vinclos externos 

Categoría:Compositors d'Austria
Categoría:Compositors de musica clasica
Categoría:Musicos d'Austria
Categoría:Musicos de musica clasica
Categoría:Naixius de Salzburgo
Categoría:1756 (naixencias)
Categoría:1791 (muertes)